
	诪转谞讬' 讛谞讻专讬诐 讛注讜讘讚讬诐 讗转 讛讛专讬诐 讜讗转 讛讙讘注讜转 讛谉 诪讜转专讬谉 讜诪讛 砖注诇讬讛谉 讗住讜专讬谉 砖谞讗诪专 {讚讘专讬诐 讝-讻讛} 诇讗 转讞诪讜讚 讻住祝 讜讝讛讘 注诇讬讛诐 专' 讬讜住讬 讛讙诇讬诇讬 讗讜诪专 {讚讘专讬诐 讬讘-讘} 讗诇讛讬讛诐 注诇 讛讛专讬诐 讜诇讗 讛讛专讬诐 讗诇讛讬讛诐 讗诇讛讬讛诐 注诇 讛讙讘注讜转 讜诇讗 讛讙讘注讜转 讗诇讛讬讛诐 讜诪驻谞讬 诪讛 讗砖讬专讛 讗住讜专讛 诪驻谞讬 砖讬砖 讘讛 转驻讬住转 讬讚讬 讗讚诐 讜讻诇 砖讬砖 讘讛 转驻讬住转 讬讚讬 讗讚诐 讗住讜专 讗专''注 讗谞讬 讗讜讘讬谉 讜讗讚讜谉 诇驻谞讬讱 讻诇 诪拽讜诐 砖讗转讛 诪讜爪讗 讛专 讙讘讜讛 讜讙讘注讛 谞砖讗讛 讜注抓 专注谞谉 讚注 砖讬砖 砖诐 注讘讜讚转 讻讜讻讘讬诐:


	讙诪' 讜专讘讬 讬讜住讬 讛讙诇讬诇讬 讛讬讬谞讜 转谞讗 拽诪讗 讗诪专 专诪讬 讘专 讞诪讗 讗诪专 专讬砖 诇拽讬砖 爪驻讜讬 讛专 讻讛专 讗讬讻讗 讘讬谞讬讬讛讜 转谞讗 拽诪讗 住讘专 爪驻讜讬 讛专 讗讬谞讜 讻讛专 讜诪讬转住专 讜专' 讬讜住讬 讛讙诇讬诇讬 住讘专 爪驻讜讬 讛专 讛专讬 讛讜讗 讻讛专 专讘 砖砖转 讗诪专 讚讻讜诇讬 注诇诪讗 爪驻讜讬 讛专 讗讬谞讜 讻讛专





专砖"讬





	诪转谞讬' 讛谉 诪讜转专讬谉. 讛讛专讬诐 注爪诪谉 诪讜转专讬谉 诇讞爪讜讘 讗讘谞讬诐 诪讛谉 讜诇讝专讬注讛 讚诪讞讜讘专 诇讗 诪转住专 讻讚谞驻拽讗 诇谉 (诇拽诪谉) 诪讗诇讛讬讛诐 注诇 讛讛专讬诐 讜诇讗 讛讛专讬诐 讗诇讛讬讛诐 讻讚讚专讬砖 专' 讬讜住讬 讛讙诇讬诇讬: 讜诪讛 砖注诇讬讛谉. 讻讙讜谉 讗诐 爪讬驻讜诐 讝讛讘 讜讻住祝 讗住讜专 砖谞讗诪专 诇讗 转讞诪讜讚 讻住祝 讜讝讛讘 注诇讬讛诐 讜诇拽讞转 诇讱 讜讗注''讙 讚讗讬谞讛讜 诇讗讜 注讘讜讚转 讻讜讻讘讬诐 诪拽专讜 讜诇讗 诪转住专讬 讙讝讬专转 讛讻转讜讘 讛讬讗 (砖讛专讬诐 讜讙讘注讜转 砖讛谉 拽专拽注 注讜诇诐 讗讬谉 讘讛谉 讻讞 诇讗住专谉 讗讘诇 注讘讜讚转 讻讜讻讘讬诐 诪讬讛讗 讛讜讬) 讚转诇讜砖 砖注诇讬讛诐 讻转诇讜砖 砖诇 砖讗专 注讘讜讚转 讻讜讻讘讬诐 砖谞讗诪专 诇讗 转讞诪讜讚 注诇讬讛诐 注诇 讻诇 砖讛谉 谞注讘讚讬谉 诪砖诪注 讜注诇 讻专讞谞讜 讗谞讜 爪专讬讻讬谉 诇驻专砖 讚诇讗讜 注讘讜讚转 讻讜讻讘讬诐 诪讬拽专讜 讚讗诪专讬谞谉 讘讛砖讜讞讟 (讞讜诇讬谉 讚祝 诪.) 讛讗 讚讗诪专 诇讛专 讜讛讗 讚讗诪专 诇讙讚讗 讚讛专 砖讛砖讜讞讟 诇砖诐 讛专 诇讗 诪讬拽专讬 讝讘讞讬 诪转讬诐 讜讛讗 讚转谞讬讗 诇拽诪谉 讜注讜讘讚讬讛诐 讘住讬讬祝 诪砖讜诐 讛讗讬 讟注诪讗 讛讜讗 讚讗注''讙 讚诇讗讜 注讘讜讚转 讻讜讻讘讬诐 谞讬谞讛讜 诇注谞讬谉 讗讬转住讜专讬 注讜讘讚讬讛诐 诪讬讛讗 诇砖诐 注讘讜讚转 讻讜讻讘讬诐 注讘讚讬 诇讛讜 讜诇注讘讜讚转 讻讜讻讘讬诐 诪讬讻讜讜谞讬 讞讬讬讘 讚讛讜讗 讚讜诪讬讗 讚诪讞讜讘专 (讘驻专拽 讘转专讗 (讚祝 谞讚)): 专' 讬讜住讬 讛讙诇讬诇讬 讗讜诪专. 讛专讬 讛诪拽专讗 诪诇诪讚谞讜 砖讛诪讞讜讘专 讗讬谞讜 谞讗住专 砖谞讗' 讗讘讚 转讗讘讚讜谉 讗转 讻诇 讛诪拽讜诪讜转 讗砖专 注讘讚讜 砖诐 讛讙讜讬诐 讜讙讜' 讜诪讛 转讗讘讚讜 讗转 讗诇讛讬讛诐 注诇 讛讛专讬诐 诪砖诪注 爪诇诪讬诐 讜驻住讬诇讬讛诐 砖注诇 讛讛专讬诐 拽专讜讬讬诐 讗诇讛讬讛诐 讜诇讗 讛讛专讬诐 拽专讜讬讬诐 讗诇讛讬讛诐 讜诪讗讞专 砖讛讜讗 讻谉 讜诪驻谞讬 诪讛 讗砖讬专讛 讗住讜专讛 讜诇讗 讚专砖讬谞谉 谞诪讬 转讞转 讻诇 注抓 专注谞谉 讗诇讛讬讛诐 讜诇讗 注抓 专注谞谉 讗诇讛讬讛诐 讜讛诇讗 讗讬诇谉 诪讞讜讘专 讛讜讗 讜诇诪讛 讗住专讜 讛讻转讜讘 讚讻转讬讘 讜讗砖专讬讛诐 转讙讚注讜谉: 诪驻谞讬 砖讬砖 讘讛谉 转驻讬住转 讬讚讬 讗讚诐. 砖讗讚诐 谞讟注讜: 讗专''注 讗谞讬 讗讜讘讬谉 [讜讗讚讜谉] 诇驻谞讬讱. 讗驻专砖 讜讗讚讜谉 诇驻谞讬讱 砖讗讬谉 诇谞讜 诇讚专讜砖 诪讬注讜讟讗 诪转讞转 注抓 专注谞谉 砖诇讗 谞讗诪专 讗诇讗 诇诪住讜专 诇讛诐 住讬诪谞讬 诪拽讜诐 砖专讙讬诇讬谉 讗诪讜专讬讬诐 诇注讘讜讚 砖诐 注讘讜讚转 讻讜讻讘讬诐 讻讚讬 砖讬讞驻砖讜 讬砖专讗诇 砖诐 讜讬讘注专讜诐 讜诪讬注讜讟讗 讚讛专讬诐 讜讙讘注讜转 诪讬讛讗 诪讬谞讛 诪诪注讟讬谞谉 诪诪砖诪注讜转讬讛 讚拽专讗 砖诇讗 爪讜讛 诇讗讘讚 讗转 讛讛专讬诐 讗讘诇 讻诇 注抓 专注谞谉 爪讜讛 诇谞讜 诇讗讘讚 讘诪拽讜诐 讗讞专 讜讗砖专讬讛诐 转砖专驻讜谉 讘讗砖 讜讛讻讗 诇讗 谞拽讬讟 诇讬讛 讗诇讗 诪砖讜诐 住讬诪谞讗: 讙诪' 讜专讘讬 讬讜住讬 讛讙诇讬诇讬 讛讬讬谞讜 转谞讗 拽诪讗. 讘讬谉 诇诪专 讘讬谉 诇诪专 讛专讬诐 讜讙讘注讜转 砖专讜: 转谞讗 拽诪讗 住讘专 爪讬驻讜讬 讛专 讗讬谞讜 讻讛专 讜诪讬转住专. 讚讻转讬讘 诇讗 转讞诪讜讚 讻住祝 注诇讬讛诐 讻诇 砖注诇讬讛诐: 讜专讘讬 讬讜住讬 住讘专 爪讬驻讜讬 讛专. 讘讟诇 诇讙讘讬 讛专 讜讻讬讜谉 讚讛专 诇讗讜 注讘讜讚转 讻讜讻讘讬诐 爪讬驻讜讬 谞诪讬 诇讗 诪讬转住专 讜注诇讬讛诐 讚拽专讗 讗驻住讬诇讬 讗诇讛讬讛诐 转诇讜砖讬谉 拽讗讬: 专讘 砖砖转 讗诪专 讚讻讜诇讬 注诇诪讗 爪讬驻讜讬 讛专 讗讬谞讜 讻讛专. 讜讗住讜专 讜专' 讬讜住讬 诇讟驻讜讬讬 讗转谞讗 拽诪讗 拽讗转讬 诇诪讬转住专:





转讜住驻讜转





	讗诇讛讬讛诐 注诇 讛讛专讬诐. 驻专砖''讬 讘驻讬' 讗讞专讬诐 讜讝讛 诇砖讜谞讜 讛谉 诪讜转专讬谉 讛讛专讬诐 注爪诪诐 诪讜转专讬诐 诇讝专讬注讛 讜诇讞爪讜讘 讗讘谞讬诐 诪讛诐 讚诪讞讜讘专 诇讗 诪讬转住专 讻讚讚专讬砖 诇讬讛 专' 讬讜住讬 讛讙诇讬诇讬 诪讗诇讛讬讛诐 注诇 讛讛专讬诐 讜诇讗 讛讛专讬诐 讗诇讛讬讛诐 讜诪讛 砖注诇讬讛诐 讻讙讜谉 讗诐 爪讬驻讜诐 讘讻住祝 讜讝讛讘 讗住讜专讬谉 砖谞讗诪专 诇讗 转讞诪讜讚 讻住祝 讜讝讛讘 讜讙讜' 讜讗祝 注诇 讙讘 讚讗讬谞讛讜 诇讗讜 注讘讜讚转 讻讜讻讘讬诐 诪讬拽专讜 讜诇讗 诪转住专讜 讙讝讬专转 讛讻转讜讘 讛讬讗 砖讬讛讗 转诇讜砖 砖注诇讬讛诐 讻转诇讜砖 砖诇 砖讗专 注讘讜讚转 讻讜讻讘讬诐 讚讻转讬讘 诇讗 转讞诪讜讚 讻住祝 讜讝讛讘 注诇讬讛诐 注诇 讻诇 诪讛 砖讛诐 注讜讘讚讬诐 诪砖诪注 讜注''讻 爪专讬讻讬谉 讗谞讜 诇驻专砖 讚诇讗 诪拽专讜 注讘讜讚转 讻讜讻讘讬诐 讚讗诪专讬' 讘讛砖讜讞讟 (讞讜诇讬谉 诪. 讜砖诐 讚''讛 讛讗) 讛讗 讚讗诪专 诇讛专 讛讗 讚讗诪专 诇讙讚讗 讚讛专 砖讛砖讜讞讟 诇砖诐 讛讛专 诇讗 诪讬拽专讬 讝讘讞讬 诪转讬诐 讜讛讗 讚转谞讬讗 诇拽诪谉 讜注讜讘讚讬讛诐 讘住讬讬祝 诪砖讜诐 讛讗讬 讟注诪讗 讛讜讗 讚讗注''讙 讚诇讗讜 注讘讜讚转 讻讜讻讘讬诐 谞讬谞讛讜 诇注谞讬谉 讗转住讜专讬 注讜讘讚讬讛诐 诪讬讛讗 注讘讜讚转 讻讜讻讘讬诐 拽专讜 诇讛讜 讜诇注讘讜讚转 讻讜讻讘讬诐 诪讬讻讜讜谞讬 讚讛讜讜 讚讜诪讬讗 讚诪讞讜讘专 讘驻''讘 注讻''诇 讜讛拽砖讛 专''转 诇驻讬专讜砖 讝讛 讚讻讬讜谉 讚诇讗 诪拽专讬 注讘讜讚转 讻讜讻讘讬诐 讜转拽专讜讘转谉 诪讜转专转 讗''讻 讗诪讗讬 讬注谞砖讜 注讜讘讚讬讛诐 住讬讬祝 讛讗 讗讬谉 讝讛 注讜讘讚 讗诇讛讬诐 讗讞专讬诐 诇讻谉 谞专讗讛 诇专''转 讚讜讚讗讬 注讘讜讚转 讻讜讻讘讬诐 诪讬拽专讜 讜转拽专讜讘转谉 讗住讜专讛 讜诇讻讱 注讜讘讚讬讛诐 讘住讬讬祝 讜讛讗 讚讚专砖讬谞谉 讜诇讗 讛讛专讬诐 讗诇讛讬讛诐 拽讗讬 讗讗讘讚 转讗讘讚讜谉 讻诇讜诪专 砖讗讬谉 爪专讬讱 诇注拽讜专 讛讛专讬诐 讜讛讗 讚讗诪专讬谞谉 讘讛砖讜讞讟 讚讻讬讜谉 讚讗诪专 诇讛专 讗讬谞讜 拽专讜讬 讝讘讞讬 诪转讬诐 讜讗讬谞讜 讗住讜专 讛讬讬谞讜 讻砖砖讜讞讟 专讞讜拽 诪谉 讛讛专 砖讗讝 讗讬谉 诪转讻讜讬谉 诇砖诐 注讘讜讚转 讻讜讻讘讬诐 讜拽专讜讘 诇驻讬专讜砖 讝讛 诪爪讗转讬 讘驻讬' 讗讞专讬诐 讚专砖''讬 讜讝''诇 讜诪讛 砖注诇讬讛诐 讻讙讜谉 讗诐 爪讬驻讜诐 讝讛讘 讜讻住祝 讗住讜专 砖谞讗诪专 诇讗 转讞诪讜讚 讻住祝 讜讝讛讘 注诇讬讛诐 讜诇拽讞转 诇讱 讜讗注''讙 讚讗讬谞讛讜 诇讗 诪讬转住专讬 讙讝讬专转 讛讻转讜讘 讛讜讗 砖讛讛专讬诐 讜讙讘注讜转 砖拽专拽注 注讜诇诐 讗讬谉 讘讛诐 讻讞 诇讗讜住专诐 讗讘诇 注讘讜讚转 讻讜讻讘讬诐 讛讜讜 讜转诇讜砖 砖诇讛诐 讻转诇讜砖 砖诇 砖讗专 注讘讜讚转 讻讜讻讘讬诐 讜转讚注 诇讱 讚注讘讜讚转 讻讜讻讘讬诐 诪讬拽专讜 讚讛讗 转谞讬讗 诇拽诪谉 讜注讜讘讚讬讛诐 讘住讬讬祝 讜讗诐 诇讗讜 注讘讜讚转 讻讜讻讘讬诐 谞讬谞讛讜 注讜讘讚讬讛诐 讗诪讗讬 谞讛专讙讬谉 讜讘转诪讜专讛 (讚祝 讻讞:) 诪讜拽讬 诇讛 诇讛讗讬 诇讗 转讞诪讜讚 讗讘注诇讬 讞讬讬诐 讚讛讜讜 讚讜诪讬讗 讚诪讞讜讘专 注讻''诇 讜诇驻讬 讝讛 拽砖讛 诇专''讬 诪讚讗诪专讬谞谉 诇拽诪谉 讘驻讬专拽讬谉 (讚祝 诪讜:) 讗''诇 专讘 讛讜谞讗 讘专讬讛 讚专讘 讬讛讜砖注 诇专讘讗 讗讜 讞讬诇讜祝 讜诪讛 谞注讘讚 砖讗住讜专 讘转诇讜砖 诇讛讚讬讜讟 诪讜转专 讘诪讞讜讘专 诇讙讘讜讛 砖谞讗诪专 讗诇讛讬讛诐 注诇 讛讛专讬诐 讜诇讗 讛讛专讬诐 讗诇讛讬讛诐 诇讗 砖谞讗 讛讚讬讜讟 讜诇讗 砖谞讗 诇讙讘讜讛 讜讗讬 住''讚 讚注讘讜讚转 讻讜讻讘讬诐 诪讬拽专讜 讛讬讻讬 讚讬讬拽 讚砖专讬 诇讙讘讜讛 讗讬 诪砖讜诐 讚讗讬谉 谞讗住专 诇讛讚讬讜讟 讛专讬 讘注诇讬 讞讬讬诐 讚讗讬谞谉 谞讗住专讬诐 诇讛讚讬讜讟 讜讗驻''讛 讗住讬专讬 诇讙讘讜讛 讜注讜讚 拽砖讛 诪讛 砖驻讬' 专''转 讚讛专 讗讬谞讜 拽专讜讬 讝讘讞讬 诪转讬诐 讛讬讻讗 砖砖讜讞讟 诇讛专 讻讬讜谉 砖讛讜讗 专讞讜拽 诪谉 讛讛专 拽爪转 讚讗驻讬' 讻讬 讛讜讜 专讞讜拽 拽爪转 诪谉 讛讛专 诪讗讬 讛讜讬 讛讗 拽讗诪专 讘驻讬专讜砖 讚诇砖诐 讛专 拽讗 砖讞讬讟 讜讗''讻 诪转讻讜讬谉 讛讜讗 诇注讘讜讚转 讻讜讻讘讬诐 诇讻谉 谞专讗讛 诇专''讬 讻诇砖讜谉 专讗砖讜谉 砖诇 专砖''讬 讚讜讚讗讬 诇讗讜 注讘讜讚转 讻讜讻讘讬诐 诪讬拽专讬 讻讚诪砖诪注 讘讛砖讜讞讟 (讞讜诇讬谉 讚祝 诪.) 讜转拽专讜讘转谉 诪讜转专转 讜诇讗 讚诪讬 诇驻注讜专 讚讻转讬讘 讘讬讛 讜讬讗讻诇讜 讝讘讞讬 诪转讬诐 讚讛讛讜讗 转诇讜砖 讛讜讛 讜讛砖转讗 谞诪讬 谞讬讞讗 讛讗 讚讗诪专讬谞谉 诇拽诪谉 讚砖专讜 诇讙讘讜讛 讻讬讜谉 砖讗讬谉 砖诐 注讘讜讚转 讻讜讻讘讬诐 注诇讬讛诐 讻诇诇 讜讛讜讬 讻讗讬诇讜 诇讗 谞注讘讚讜: 讗诪专 专''注 讗谞讬 讗讜讘讬谉 讜讗讚讜谉 诇驻谞讬讱. 诇讻讗讜专讛 诪砖诪注 讛讻讗 讚专' 讬讜住讬 讛讙诇讬诇讬 讛讬讛 讝拽谉 诪专''注 讜讙诐 讘驻专拽 讘转专讗 讚讙讬讟讬谉 (讚祝 驻讙.) 讘专讬砖 诪讝讻讬专 诇讬讛 拽讜讚诐 专''讗 讘谉 注讝专讬讛 讜专''注 讜转讬诪讛 讚讗诪专讬谞谉 讘住讜祝 讗讬讝讛讜 诪拽讜诪谉 (讝讘讞讬诐 讚祝 谞讝.) 讙讘讬 专''讟 讜专''注 讜讛讬讛 砖诐 转诇诪讬讚 讗讞讚 砖讘讗 诇驻谞讬 讞讻诪讬诐 转讞讬诇讛 讜专' 讬讜住讬 讛讙诇讬诇讬 砖诪讜 讜讗诪专讬谞谉 谞诪讬 讘注讬专讜讘讬谉 (讚祝 谞讙:) 砖讗诪专讛 诇讜 讘专讜专讬讗 讚讘讬转讛讜 讚专''诪 砖讛讬讛 诪转诇诪讬讚讬 讘转专讗讬 砖诇 专''注 讙诇讬诇讬 (讙诇讬诇讬) 砖讜讟讛 讜谞专讗讛 讚转诇诪讬讚 讞讘专 讛讬讛 诇讜 专' 讬讜住讬 讛讙诇讬诇讬 诇专''注 讜专讱 诪诪谞讜 讘砖谞讬诐 讛讬讛 讜讗注''讙 砖诪讝讻讬专讜 讘驻专拽 讘转专讗 讚讙讬讟讬谉 诪拽诪讬 专''注 诇讗 拽砖讬讗 讚讻诪讜 讻谉 诪讝讻讬专 讘讗讙讚转 讛驻住讞 专''注 拽讜讚诐 专''讟 砖讛讬讛 专讘讜 讻讚诪砖诪注 讘驻''讟 讚讻转讜讘讜转 (讚祝 驻讚:) [讜注讬' 讛讬讟讬讘 转讜住' 讻转讜讘讜转 拽讛. 讚''讛 讚讞砖讬讘 讜转讜住' 住讜讟讛 讚. 讚''讛 讘谉 注讝讗讬]: 讻诇 诪拽讜诐 砖讗转讛 诪讜爪讗 讛专 讙讘讜讛 讻讜'. 讘讬专讜砖诇诪讬 驻专讬讱 诪讘讬转 讛讘讞讬专讛 讜诪住讬拽 注''驻 谞讘讬讗 谞讘谞讛 砖诐: 转谞讗 拽诪讗 住讘专 爪讬驻讜讬 讛专 讗讬谞讜 讻讛专 讜诪讬转住专. 讜讗''转 诪''砖 讚爪讬驻讜讬 讛专 讗住讜专 讬讜转专 诪转拽专讜讘转讜 讚砖专讬 讻讚驻专讬砖讬转 诇注讬诇 讜讬''诇 讚诪讬讬专讬 讛讻讗 讘爪讬驻讜讬 讛谞注讘讚 讗讙讘 讛讛专 讜诇讻讱 讗住讜专 诇转''拽 讜专' 讬讜住讬 讛讙诇讬诇讬 住讘专 讚讞砖讘讬谞讗 诇讬讛 诇诪讞讜讘专 讻讛专 注爪诪讜 讜砖专讬 讜讗诐 转讗诪专 讗诪讗讬 诪讬讬转讬 转''拽 拽专讗 讚诇讗 转讞诪讜讚 诇讗住讜专 爪讬驻讜讬 讛讗 诇讗 诪讬讬专讬 拽专讗 讗诇讗 讘谞讜讬 注讘讜讚转 讻讜讻讘讬诐 讜讬''诇 讚讛讻讬 拽讗 诪讬讬转讬 讚讻讬 讛讬讻讬 讚谞讜讬 注讘讜讚转 讻讜讻讘讬诐 讗住讬专讬 诪讟注诐 转诇讜砖 讜讗注''讙 讚讗讬讻讗 讘讛讜 讞讚讗 诇讟讬讘讜转讗 讚讗讬谞讜 谞注讘讚 讛讻讬 谞诪讬 诪转住专讬 爪讬驻讜讬 讛专 讛谞注讘讚讬诐 讗注''讙 讚讗讬讻讗 讞讚讗 诇讟讬讘讜转讗 砖讛诐 谞注讘讚讬诐 诪讞讜讘专讬诐 讗讬 谞诪讬 讬''诇 讚拽专讗 讗住诪讻转讗 讘注诇诪讗 讜讗''转 诪讗讬 讛讗讬 讚爪讬驻讜讬 讛专 讗住讜专 讜转拽专讜讘转讜 砖专讬讗 讜讗讬诇讜 谞注讘讚 讚讘注诇讬 讞讬讬诐 讛讜讬 讗讬驻讻讗 讻讚诪砖诪注 专讬砖 驻专拽 讻诇 讛讗住讜专讬诐 讘转诪讜专讛 (讚祝 讻讞:) 讻讚讗诪专讬谞谉 讛转诐 诪转拽讬祝 诇讛 专讘 讞讬谞谞讗 讟注诪讗 讚专讘讬讬讛 拽专讗 诇爪讬驻讜讬 讚讘注诇讬 讞讬讬诐 诪诪谉 讛讘拽专 诇讛讜爪讬讗 讛谞注讘讚 讛讗 诇讗 专讘讬讬讛 拽专讗 爪讬驻讜讬 诪讜转专 诇讙讘讜讛 讜讛讻转讬讘 讜讗讘讚转诐 诪砖诪注 诪讚诇讗 诪讬讬转讬 拽专讗 讗诇讗 诇讙讘讜讛 讛讗 诇讛讚讬讜讟 诪讜转专 讜讗注''讙 讚转拽专讜讘转 讘注诇讬 讞讬讬诐 讗住讜专 讻讚诪砖诪注 讘驻''讘 讚讞讜诇讬谉 (讚祝 诪.) 讜讗讜诪专 专''讬 讚爪讬驻讜讬 讚转诪讜专讛 诪讬讬专讬 讚讗讬谞讜 谞注讘讚 讜讗讬谞讜 注砖讜讬 讗诇讗 诇谞讜讬 讘注诇诪讗 讗''谞 讗讬讻讗 诇诪讬诪专 讚讛讛讜讗 讚转诪讜专讛 讗转讬讗 讻专' 讬讜住讬 讛讙诇讬诇讬 讚砖专讬 爪讬驻讜讬 讛专 讜讗驻讬' 谞注讘讚 讜谞专讗讛 诇专''讬 讚诇专诪讬 讘专 讞诪讗 讻讜诇讛讜 转谞讗讬 讚诪转谞讬转讬谉 讗讬转 诇讛讜 讗讬诇谉 砖谞讟注讜 讜诇讘住讜祝 注讘讚讜 讗住讜专 专' 讬讜住讬 讛讙诇讬诇讬 讻讚讗诪专讬谞谉 诇拽诪谉 (注诪讜讚 讘) 讜转''拽 诪讞诪讬专 讟驻讬 讜讗讜住专 讗驻讬' 爪讬驻讜讬 砖诇 讛专 讜诇专''注 谞诪讬 讗住讜专 讚讗讬 砖专讬 讗''讻 专''注 讛讬讻讬 讚专讬砖 讚注抓 专注谞谉 讗转讗 诇住讬诪谞讗 诇讬诪讗 讚讗转讗 诇诪讬诪专 讜诇讗 注抓 专注谞谉 讗诇讛讬讛诐 讻讙讜谉 讗讬诇谉 砖谞讟注讜 讜诇讘住讜祝 注讘讚讜 讗诇讗 讜讚讗讬 讗住讜专: 讜专讘讬 讬讜住讬 讛讙诇讬诇讬 住讘专 爪讬驻讜讬 讛专 诪讜转专. 讜讗诐 转讗诪专 讛讗 讗诪专讬谞谉 讘讻讜诇讬 转诇诪讜讚讗. 转谞讗 讘转专讗 诇讟驻讜讬讬 讗转讬 讜讬''诇 讚砖讗谞讬 讛讻讗 讚拽专讗 讚讗讬讬转讬 转谞讗 拽诪讗 讚诇讗 转讞诪讜讚 诪砖转诪注 砖驻讬专 诇讗住讜专 爪讬驻讜讬 讛专:





专讘讬谞讜 讞谞谞讗诇

诪转谞讬' 讛谞讻专讬诐 讛注讜讘讚讬诐 讗转 讛讛专讬诐 讜讗转 讛讙讘注讜转 讛谉 诪讜转专讬谉 讜诪讛 砖注诇讬讛谉 讗住讜专讬谉 砖谞讗诪专 诇讗 转讞诪讜讚 讻住祝 讜讝讛讘 注诇讬讛诐 讜诇拽讞转 诇讱 诪讛 砖注诇讬讛诐 讗住讜专.



专' 讬讜住讬 讛讙诇讬诇讬 讗讜诪专 讗诇讛讬讛诐 注诇 讛讛专讬诐 讜诇讗 讛讛专讬诐 讗诇讛讬讛诐 讻讜'. 讜讗诪专讬谞谉 专' 讬讜住讬 讛讙诇讬诇讬 讛讬讬谞讜 转谞讗 拽诪讗.





讛诪讗讬专讬

讛诪砖谞讛 讛砖砖讬转 讜讛讻讜谞讛 诇讘讗专 讘讛 讗讬讝讛 讚讘专 讗讬谞讜 谞讗住专 诪砖讜诐 注"讝 讗注"驻 砖讛讜讗 谞注讘讚 [讜讛讜讗 砖讗诪专] 讛讙讜讬诐 讛注讜讘讚讬诐 讗转 讛讛专讬诐 讜讗转 讛讙讘注讜转 讛谉 诪讜转专讬谉 讜诪讛 砖注诇讬讛诐 讗住讜专 砖谞讗' 诇讗 转讞诪讜讚 讻住祝 讜讝讛讘 注诇讬讛诐 讜诇拽讞转 诇讱 专' 讬讜住讬 讛讙诇讬诇讬 讗讜诪专 讗诇讛讬讛诐 注诇 讛讛专讬诐 讜诇讗 讛讛专讬诐 讗诇讛讬讛诐 讜诪驻谞讬 诪讛 讗砖专讛 讗住讜专讛 诪驻谞讬 砖讬砖 讘讛 转驻讬砖转 讬讚讬 讗讚诐 讜讻诇 砖讬砖 讘讛 转驻讬砖转 讬讚讬 讗讚诐 讗住讜专 讗诪' 专' 注拽讬讘讗 讗谞讬 讗讜讘讬谉 诇驻谞讬讱 讻诇 诪拽讜诐 砖讗转讛 诪讜爪讗 讛专 讙讘讜讛 讜讙讘注讛 谞砖讗转 讜注抓 专注谞谉 讚注 砖讬砖 砖诐 注"讝 讗诪专 讛专"诐 专' 讬讜住讬 住讜讘专 砖讗讬诇谉 砖谞讟注讜 诇砖诐 讗讬诇谉 讜诇讘住讜祝 注讘讚讜 讗住讜专 诇驻讬 砖讬砖 讘讜 转驻讬住转 讬讚讬 讗讚诐 讜讞讻诪讬诐 讗讜诪专讬诐 讻讬 讻讬讜谉 砖谞讟注讜 讜讛讜讗 诇讗 谞转讻讜谉 讘讜 诇注讘讚讜 讘砖注转 谞讟讬注转讜 讛讜讗 讻诪讜 讛专 讜讙讘注讛 讜注讘讜讚转讜 讗讞专 砖谞讟注讜 讗讬谉 讗讜住专 讗讜转讜 讜专' 注拽讬讘讗 讘讗 讜讛讜讚讬注谞讜 讘注拽专 砖谞讞拽专 讘讜 讘砖讘讬诇 诪拽讜诪讜转 注"讝 讜讗讬谉 讞讜诇拽 注诐 讗讚诐 讜讗讬谉 讛诇讻讛 讻专' 讬讜住讬:



讗诪专 讛诪讗讬专讬 讛讙讜讬诐 讛注讜讘讚讬诐 讗转 讛讛专讬诐 讜讗转 讛讙讘注讜转 讛谉 诪讜转专讜转 讘讛谞讗讛 讛谉 诇讝专讬注讛 讛谉 诇专注讬讛 讛谉 诇讞爪讜讘 讗讘谞讬诐 诪讛诐 砖讗讬谉 讛诪讞讜讘专 谞讗住专 砖讻讱 讚专砖讜 诪谉 讛诪拽专讗 讗诇讛讬讛诐 注诇 讛讛专讬诐 讜诇讗 讛讛专讬诐 讗诇讛讬讛诐 讗讘诇 诪讛 砖注诇讬讛诐 讻讙讜谉 砖讞讬驻讜诐 讘讻住祝 讗讜 讘讝讛讘 讗住讜专 讜讻讚讻转讜讘 诇讗 转讞诪讜讚 讻住祝 讜讝讛讘 注诇讬讛诐 讜诇拽讞转 诇讱 讗注"驻 砖讚讘拽 注诐 讛讛专 砖诪"诪 谞讜讬讬 注"讝 讛诐 讜讻诇 砖讻谉 驻住讬诇讬诐 砖注诇讬讜 专' 讬讜住讬 讗讜诪专 讗诇讛讬讛诐 注诇 讛讛专讬诐 讜讻讜' 讜砖讗诇讜 讘讙诪专讗 专' 讬讜住讬 讛讬讬谞讜 转谞讗 拽诪讗 讻诇讜诪专 讚讛讗 转谞讗 拽诪讗 谞诪讬 讗讬转 诇讬讛 讚专砖 讚注诇 讛讛专讬诐 讗诇讛讬讛诐 讜讛砖讬讘 砖专' 讬讜住讬 讘讗 诇讛拽诇 讜诇讛转讬专 讗转 讛爪驻讜讬 诪驻谞讬 砖讛讜讗 讚讜专砖 注诇 讛讛专讬诐 讗诇讛讬讛诐 注诇 讛驻住讬诇讬诐 砖注诇 讛讛专 讗讘诇 爪驻讜讬 砖诇 讛专 讛专讬 讛讜讗 讻讛专 注爪诪讜 讜诪讜转专 讛讜讗讬诇 讜讛讜讗 讚讘拽 讘讛专 讜诇讗 谞讗住专 讗诇讗 驻住讬诇讬诐 砖注诇讬讜 讜诪"诪 讛诇讻讛 讻转谞讗 拽诪讗 讜爪驻讜讬 讛专 讗讬谞讜 讻讛专 讜砖诪讗 转讗诪专 讛讬讗讱 讗驻砖专 诇讛转讬专 讙讜祝 讛谞注讘讚 讜诇讬讗住专 诪讛 砖注诇讬讜 转讚注 砖讙讜祝 讛谞注讘讚 注"讝 讙诪讜专讛 讛讬讗 诇讞讬讬讘 讗转 注讜讘讚讬讛 讻诪讜 砖讬转讘讗专 讗诇讗 砖讻讞 讛诪拽专讗 诪驻拽讬注转讜 诪讗讬住讜专 讛谞讗讛 讜讛讬诇讻讱 转诇讜砖 砖注诇讬讜 讗住讜专 讻转诇讜砖 砖诇 砖讗专 注"讝 讗注"驻 砖谞转讚讘拽 讘讜 讜讗"转 讗诐 讛讛专 注爪诪讜 谞注砖讛 注"讝 讛讬讗讱 讗诪专讜 讘诪住讻转 讞讜诇讬谉 讛讗 讚讗诪专 诇讛专 讛讗 讚讗诪专 诇讙讚讗 讚讛专 讻诇讜诪专 砖讛砖讜讞讟 诇砖诐 讛讛专 讗讬谞讜 讝讘讞讬 诪转讬诐 讜诪转讜讱 讻讱 讬砖 砖驻专砖讜 砖诇讗 谞转讞讬讬讘 讛注讜讘讚 讗诇讗 诪驻谞讬 砖讻讜谞转讜 讛讬转讛 诇注"讝 讗讘诇 讗讬谞讛 注"讝 讜讗讬谉 讝讛 讻诇讜诐 砖讗诐 讗讬谞讛 注"讝 诇讗 谞转讞讬讬讘 讛注讜讘讚 讗诇讗 讝讜 砖诇 讞讜诇讬谉 砖诇讗 拽专讗讜讛 讝讘讞讬 诪转讬诐 诪驻谞讬 砖讗讬谉 讝讛 注讜讘讚 讗诇讗 砖讜讞讟 诇砖诪讜 讜诪谉 讛住转诐 讗讬谞讜 诪拽讘诇讜 注诇讬讜 讘讗诇讜讛 讛讗 讗诇讜 拽讘诇讜 注诇讬讜 讘讗诇讜讛 讘驻讬专讜砖 讗祝 讛讛专 注爪诪讜 谞注砖讛 讝讘讞讬 诪转讬诐 讻注讜讘讚 注爪诪讜 讜讝讛讜 讚注转 讗讞专讜谞讬 讛专讘谞讬诐 讜注讬拽专:



诪驻谞讬 诪讛 讛讗砖专讛 讗住讜专讛 驻讬专讜砖 讛讗讬诇谉 讛谞注讘讚 砖讛专讬 讘砖注讛 砖谞注讘讚 诪讞讜讘专 讛讜讗 讜讛讬讛 诇谞讜 诇讛转讬专讜 诪讻诇 讜讻诇 讜讗转讛 讗讜住专 诪讬讛讗 讙讬讚讜诇讬谉 讜驻讬专讜转 讛讘讗讬诐 诇讗讞专 诪讬讻谉 砖讙讜祝 讛讗讬诇谉 诪"诪 诪讜转专 讛讜讗 讻诪讜 砖讬转讘讗专 讜讛砖讬讘 诪驻谞讬 砖讬砖 讘讛 转驻讬住转 讬讚讬 讗讚诐 驻讬专讜砖 砖谞转讞讘专 讘讬讚讬 讗讚诐 讜讗注"驻 砖讛讜讗 诪讞讜讘专 讘砖注转 注讘讜讚讛 讗讜住专讬谉 诪"诪 讙讚讜诇讬谉 讜驻讬专讜转 讛讘讗讬诐 诇讗讞专 诪讬讻谉 讜讗诪"专 注拽讬讘讗 讗谞讬 讗讜讘讬谉 诇驻谞讬讱 讘讗讛 讛谞讛 诪诇转 讗讜讘讬谉 注诇 讚专讱 讛讝专讜转 讜专爪讛 讘讜 讗讘讬谉 讜讛讜讗 驻讜注诇 讬讜爪讗 诇砖诇讬砖讬 讻注谞讬谉 讛讘谉 诇讛诇讝 讗转 讛诪专讗讛 讜讗诪专 砖讛讜讗 讚讜专砖 诇驻谞讬讜 讘讬讗讜专 讛诪拽专讗 讗讞专 砖讗讬谞讱 讚讜专砖 讘讜 转讞转 讻诇 注抓 专注谞谉 讗诇讛讬讛诐 讜诇讗 注抓 专注谞谉 讗诇讛讬讛诐 讻砖诐 砖讚专砖谞讜 讘讛专讬诐 讜讛讜讗 砖讗讜转讜 驻住讜拽 砖诇 讛专讬诐 诇讗 谞讗诪专 讘讜 讗讬住讜专 讘诪拽讜诐 讗讞专 讜诪讗讞专 砖住诪讱 讗诇讛讬讛诐 注诇 讛讛专讬诐 讬砖 讬讚专讜砖 讘讜 讻谉 讜诇讗 讘讗 讛讻转讜讘 诇讗住专 诇讛专讬诐 讗诇讗 诇讬转谉 诇讛诐 住讬诪谉 讛讬讻谉 讛诐 诪讜爪讗讬诐 注讘讜讚讜转 讝专讜转 砖诇讛诐 讜讻谉 讘讗砖专讛 讛谞讝讻专转 讘讗讜转讜 驻住讜拽 诇讬转谉 住讬诪谉 讘讗 讗诇讗 砖诪"诪 讗讬 讗转讛 专砖讗讬 诇讛转讬专讛 诪讻讞 讚专砖讗 讝讜 专"诇 诇讚专砖讜 讻讚专砖转 注诇 讛讛专讬诐 砖讛专讬 谞讗诪专 讗讬住讜专讛 讘诪拽讜诐 讗讞专 讘驻住讜拽 讗砖专讬讛诐 转砖专驻讜谉 讘讗砖 讜砖诪讗 转讗诪专 讚讜拽讗 讘砖谞讟注讜 诪转讞诇讛 诇讻讱 讛专讬 讘讗 诇谞讜 谞讟注讜 讜诇讘住讜祝 注讘讚讜 诪讻讞 诪拽专讗 讗讞专 讚讛讬讬谞讜 讜讗砖专讬讛诐 转讙讚注讜谉 讻诪讜 砖讛转讘讗专 讘讙诪专讗:





转讜住驻讜转 专讬"讚 (诪讛讚讜专讛 转诇讬转讗讛)

驻讬住拽讗 讛讙讜讬诐 讛注讜讘讚讬诐 讗转 讛讛专讬诐 转谞讗 拽诪讗 住讘专 讗讬诇谉 砖谞讟注讜 讜诇讘住讜祝 注讘讚讜 诪讜转专 驻讬' 讜讗注"讙 讚讻诇 转诇讜砖 讜诇讘住讜祝 讞讬讘专讜 讻转诇讜砖 讚诪讬 诇讙讘讙讬 注"讝 讚讜拽讗 讻砖注讜诪讚 讛转诇讜砖 讘注讬谞讜 讻讙讜谉 砖讞爪讘 讗讘谞讬诐 讜讘谞讛 诪讛谉 讘讬转 讜注讘讚讜. 讗讘诇 讛讗讬诇谉 讻砖谞讜讟注讜 讙专注讬谉 诪砖转谞讛 诪讻诪讜转 砖讛讬讛 讜注讜砖讛 驻谞讬诐 讞讚砖讜转 讛讬诇讻讱 讗讬谉 讚讬谞讜 讗诇讗 讻诪讞讜讘专: 





诪驻谞讬 诪讛 讗砖讬专讛 讗住讜专 诪驻谞讬 砖讬砖 讘讛 转驻讜住转 讬讚讬 讗讚诐 讜驻讬专砖 讛诪讜专讛 砖谞讟注讛 讗讚诐 讜讘讗讬诇谉 砖谞讟注 讜讝专注 讙专注讬谉 讗讜 讗讙讜讝 拽讗诪专 讜讛讜"诇 诪讞讜讘专 诪注讬拽专讗 讚讗讬 转诇讜砖 讜诇讘住讜祝 谞讟注讜 讗诪专讬' 诇拽诪谉 讚转诇讜砖 讙诪讜专 讛讜讗 讜讚讻"注 讗住讬专讬 讜讗讬谞讜 谞"诇 讚讗讚专讘讛 讛讻讬 诪讜拽诪讬' 讘讙诪专讗 驻诇讜讙转讬讬讛讜 讘讗讬诇谉 砖谞讟注讜 讜诇讘住讜祝 注讘讚讜 讚诇转谞讗 拽诪讗 砖专讬 讜诇专' 讬讜住讬 讗住讜专 讗讘诇 讗诐 谞讟注 讗讙讜讝 诪转讞诇讛 诇砖诐 注讘讜讚讛 讝专讛 讙诐 转谞讗 拽诪讗 诪讜讚讛 讚讗住讜专:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜诪讛 砖注诇讬讛诐 讻讜' 讛讻转讜讘 讛讬讗 讚转诇讜砖 砖注诇讬讛诐 讻转诇讜砖 讻讜' 注讻"诇 讻爪"诇:


转讜住' 讘讚"讛 转"拽 住讘专 爪讬驻讜讬 讻讜' 讚爪讬驻讜讬 讚转诪讜专讛 讻讜' 讗诇讗 诇谞讜讬 讻讜' 注讻"诇 讜谞"诇 诇驻讬' 讝讛 讚谞讜讬 讚讛专 砖专讬 讜注讬拽专 拽专讗 讚诇讗 转讞诪讜讚 讻住祝 讜讙讜' 讚讗讜住专 谞讜讬 诇讗讜 讘讛专 拽诪砖转注讬 讚讗诇"讻 讛讚专谉 拽讜砖讬讬谉 诇讚讜讻转讬谉 诪讗讬 讛讗讬 讚谞讜讬 讚讛专 讗住讜专 讜转拽专讜讘谉 砖专讬 讜讘讘"讞 讛讜讬 讗讬驻讻讗 讜拽"诇:





诪讛专"诐

诪转谞讬' 讗"专 注拽讬讘讗 讗谞讬 讗讜讘讬谉 讜讗讚讜谉 讜讻讜'. 专"诇 讜讗注"讙 讚讻讘专 讬讛讬讘 专讘讬 讬讜住讬 讛讙诇讬诇讬 讟注诪讗 讚诪驻谞讬 讝讛 讗砖讬专讛 讗住讜专讛 诪驻谞讬 砖讬砖 讘讛 转驻讬住转 讬讚讬 讗讚诐 讜诪驻谞讬 讻讱 讗诪专讛 转讜专讛 讜讗砖讬专讬讛诐 转砖专驻讜谉 讘讗砖 讜讗"讻 诇讗 谞讜讻诇 诇讚专讜砖 转讞转 讻诇 注抓 专注谞谉 讗诇讛讬讛诐 讜诇讗 注抓 专注谞谉 讗诇讛讬讛诐 诪"诪 转拽砖讛 诇讱 讗"讻 转讞转 讻诇 注抓 专注谞谉 诇诪讗讬 讗转讗 讗诇讗 注"讻 爪专讬讱 诇诪讚专砖讬讛 讜诇讗 注抓 专注谞谉 讗诇讛讬讛诐 讻讚讚专砖讬谞谉 讘讗诇讛讬讛诐 注诇 讛讛专讬诐 讜讻讜' 讚诪"砖 讜讘诪拽讜诐 讗讞专 讗诪专讛 转讜专讛 讜讗砖讬专讬讛诐 转砖专驻讜谉 讘讗砖 讜讗"讻 讚讘专讬 转讜专讛 住转专讬 讗讛讚讚讬 诇讻讱 讗诪专 专"注 讗谞讬 讗讜讘讬谉 讜讗讚讜谉 讻讜' 讜专"诇 讚讻诇 讛诪拽专讗 讚讗诇讛讬讛诐 注诇 讛讛专讬诐 诇讗 讚专砖讬谞谉 诇诪注讜讟讗 讗诇讗 诇住讬诪谞讗 讗诇讗 讚讛专讬诐 讜讙讘注讜转 诪转诪注讟讜 诪诪砖诪注讜转讗 讻诪讜 砖驻讬专砖 专砖"讬 讜拽"诇:


转讜住' 讚"讛 讗诇讛讬讛诐 注诇 讛讛专讬诐 讜讻讜' 诇讻讱 谞专讗讛 诇专"转 讚讜讚讗讬 注讘讜讚转 讻讜讻讘讬诐 诪拽专讬 讜讻讜' 讜讛讗 讚讗诪专讬谞谉 讘讛砖讜讞讟 讚讻讬讜谉 讚讗诪专 诇讛专 诇讗 诪拽专讬 讝讘讞讬 诪转讬诐 讜诇讗 讗住讜专 讛讬讬谞讜 讻砖砖讜讞讟 专讞讜拽 诪谉 讛讛专 讜讻讜'. 讜讬砖 诇讚拽讚拽 讗诐 讻谉 讘讛砖讜讞讟 诇诪讛 讗爪讟专讬讱 诇砖谞讜讬讬 讛转诐 讛讗 讚讗诪专 诇讛专 讛讗 讚讗诪专 诇讙讚讗 讚讛专 讛"诇 诇砖谞讜讬讬 讚转专讜讬讬讛讜 讗讬讬专讬 讚讗诪专 诇讛专 讗诇讗 讛讗 讘砖讞讟 专讞讜拽 诪谉 讛讛专 讜讛讗 讚砖讞讟 注诇 讛讛专 讗讜 拽专讜讘 诇讛专 讜讬"诇 讚诪砖诪注 诇讬讛 诇讙诪专讗 讚讻诇 诪拽讜诐 讚拽转谞讬 诇砖诐 讛专讬诐 诇讗 诪砖诪注 讚砖讞讟 注诇 讛讛专 讗讜 讘住诪讜讱 诇讬讛 讗诇讗 砖砖讞讟 讘讘讬转讜 讗讜 专讞讜拽 诪诪谞讜 诇砖诐 讛专讬诐 讚讛讻讬 诪砖诪注 诇讬砖谞讗 讚诇砖诐 讛专讬诐 讜讻讬讜谉 讚讘转专讜讬讬讛讜 转谞讬 讛转诐 诇砖诐 讛专讬诐 诇讗 谞讬讞讗 诇讬讛 诇砖谞讜讬讬 讛讻讬 讜拽"诇 讜注"砖 讘驻' 讛砖讜讞讟 (讞讜诇讬谉 讚祝 诪') 讜讙诐 注讬讬谉 砖诐 讘转讜住' 讚讻转讘讜 拽爪转 砖诐 讘注谞讬谉 讗讞专 诪诪讛 砖驻讬专砖讜 讻讗谉 讘砖诪注转讬谉:


讘讗"讚 讜拽专讜讘 诇讝讛 诪爪讗转讬 讘驻讬' 讗讞专讬诐 讚专砖"讬 讜讻讜' 讜讘转诪讜专讛 诪讜拽讬 诇讛 诇讛讗讬 诇讗 转讞诪讜讚 讗讘注诇讬 讞讬讬诐 讜讻讜'. 专"诇 讚讘注诇讬 讞讬讬诐 谞诪讬 讛讜讬 讚讬谞谉 讻诪讜 讛专讬诐 讚讗注"讙 讚讘注诇讬 讞讬讬诐 注爪诪谉 诇讗 诪讬转住专讬 诇讛讚讬讜讟 讚诪讚讙诇讬 拽专讗 讚诇讙讘讜讛 讗住讬专讬 诪讻诇诇 讚诇讛讚讬讜讟 诪砖转专讬 讻讚讗讬转讗 诇拽诪谉 (注讘讜讚讛 讝专讛 讚祝 诪"讜) 讗驻"讛 爪驻讜讬讛谉 砖注诇讬讛诐 讗住讜专 讝讛讜 讻讜讜谞转 专砖"讬 讘讝讛 讗讘诇 诇讗 讬讚注转讬 诇诪讛 讛讜爪专讱 专砖"讬 诇讻转讜讘 讝讛 讛讻讗 讚讗讬谉 注谞讬谉 讝讛 诇诪讛 砖驻讬专砖 讛砖转讗 讻讚 诪注讬讬谞转 砖驻讬专 砖诐 讘驻专拽 讻诇 讛讗住讜专讬谉 讘转诪讜专讛 诇讗 谞诪爪讗 砖诐 讗讜拽讬诪转讗 讝讜 讜砖讬讟讛 讗讞专转 砖诐 讜讘讞讜诇讬谉 驻' 讛砖讜讞讟 讛讘讬讗讜 讛转讜住' 砖讬讟讛 讚驻专拽 讻诇 讛讗住讜专讬谉 讚转诪讜专讛 讘讗讜驻谉 讗讞专 讜注讬讬谉 砖诐 讘诪讛 砖讻转讘转讬 讜讙诐 讛讻讗 讘砖诪注转讬' 讛讘讬讗讜 讛转讜住' 讘住诪讜讱 讘讚"讛 转"拽 住讘专 爪讬驻讜讬 讛专 讜讻讜' 诪驻' 讻诇 讛讗住讜专讬谉 讚爪讬驻讜讬 讘"讞 诪讜转专 诇讛讚讬讜讟:


讘讗"讚 讜诇驻讬 讝讛 拽砖讛 诇专"讬 诪讚讗诪专讬谞谉 诇拽诪谉 讘驻讬专拽讬谉 讗诪专 诇讬讛 专讘 讛讜谞讗 讘专讬讛 讚专讘 讬讛讜砖注 讜讻讜'. 讜讛讗 讚讛拽砖讛 专"讬 诪讚讬讞讜讬讗 讚专"讛 讘专讬讛 讚专讘 讬讛讜砖注 讜诇讗 讛拽砖讛 诪讚讘专讬 讛讘注讬讬谉 讙讜驻讬讛 讚讘注讬 讛诪砖转讞讜讛 诇讛专 讜讻讜' 讬砖 谞注讘讚 讘诪讞讜讘专 讗爪诇 讙讘讜讛 讗讜 讗讬谉 谞注讘讚 讜讻讜' 讜讗讬 住"讚 讚注讘讜讚转 讻讜讻讘讬诐 诪拽专讬 讛讬讻讬 住"讚 讚砖专讬 诇讙讘讜讛 诪砖讜诐 讚讗讬讻讗 诇诪讬诪专 讚注讬拽专 讘注讬讬转讜 讛讬讛 讗讬 诪讻砖讬专讬 拽专讘谉 讛讜讬 讻拽专讘谉 讗讜 诇讗 讜拽"诇 讜注讬讬谉 诇拽诪谉 讘讚祝 诪"讜:


讘讗"讚 诇讻谉 谞专讗讛 诇专"讬 讻诇砖讜谉 专讗砖讜谉 砖诇 专砖"讬 讜讻讜' 讜诇讗 讚诪讬 诇驻注讜专 讜讻讜'. 讚讘专讬 专"讬 讛诇诇讜 讗讬谞诐 诪讚讜拽讚拽讬诐 诇讬 诪砖讜诐 讚诪讗讬 讛讜爪专讱 讛砖转讗 诇讝讛 讚讛讗 讛砖转讗 诇"拽 诇谉 诪讬讚讬 诪驻注讜专 讚砖讗谞讬 驻注讜专 讚讛讜讬 注讘讜讚转 讻讜讻讘讬诐 诇讻讱 转拽专讜讘转讜 讗住讜专 讗讘诇 诪讞讜讘专 住"诇 讛砖转讗 讚诇讗讜 注讘讜讚转 讻讜讻讘讬诐 诪拽专讬 讜诇讻讱 转拽专讜讘转讜 诪讜转专 讚讗讚专讘讛 讚诇驻讬 讞讬诇讜拽 讝讛 谞讜讻诇 诇讜诪专 讚诇注讜诇诐 诪讞讜讘专 诪拽专讬 注讘讜讚转 讻讜讻讘讬诐 讜讗驻讬诇讜 讛讻讬 转拽专讜讘转讜 诪讜转专 诪砖讜诐 讚诇讗 讚诪讬 诇驻注讜专 讚讬诇驻讬谞谉 诪讬谞讬讛 讚转拽专讜讘转 注讘讜讚转 讻讜讻讘讬诐 讗住讜专 讚讛讛讜讗 转诇讜砖 讛讜讬 讜拽"诇:


讚"讛 转"拽 住讘专 爪讬驻讜讬 讛专 讗讬谞讜 讻讛专 讜讻讜' 讜讗"转 讗诪讗讬 诪讬讬转讬 转"拽 拽专讗 讚诇讗 转讞诪讜讚 讜讻讜'. 专"诇 讻讬讜谉 讚讛砖转讗 驻讬' 讚讟注诪讗 讚转"拽 讚讗住讜专 爪讬驻讜讬 讛专 诇讗 讗住专讜 诪讟注诐 讚讛讜讬 谞讜讬 注讘讜讚转 讻讜讻讘讬诐 [讗诇讗] 诪砖讜诐 讚讛讜讗 注爪诪讜 谞注讘讚 诪讗讬 诪讬讬转讬 拽专讗 讚诇讗 转讞诪讜讚 讛讗 拽专讗 讚诇讗 转讞诪讜讚 诇讗 讗讬讬专讬 讗诇讗 讘谞讜讬 注讘讜讚转 讻讜讻讘讬诐 讜诇讗 讘爪讬驻讜讬 讛谞注讘讚 讜诪转专抓 讚讛讻讬 拽讗 诪讬讬转讬 讜讻讜' 讗讘诇 拽砖讛 诇讬 诇驻讬专讜砖 讝讛 诪讗讬 诪讬讬转讬 讚讛专 注爪诪讜 讬讜讻讬讞 讚讗讬讻讗 讞讚讗 诇专讬注讜转讗 讚谞注讘讚 讜讗驻讬' 讛讻讬 讗讬谞讜 谞讗住专 讻讬讜谉 讚讗讬讻讗 讘讬讛 讞讚讗 诇讟讬讘讜转讗 讚讛讜讬 诪讞讜讘专 讜讗驻砖专 讚诪砖讜诐 拽讜砖讬讗 讝讜 讻转讘讜 讗"谞 讚拽专讗 讗住诪讻转讗 讘注诇诪讗 讜讞讝专讜 诪砖谞讜讬讗 拽诪讗:


讘讗"讚 讜谞专讗讛 诇专"讬 讚诇专诪讬 讘专 讞诪讗 讜讻讜' 专讬讛"讙 讻讚讗诪专讬谞谉 诇拽诪谉. 专"诇 讚讚讬讬拽 讘住诪讜讱 讚诪讚拽转谞讬 专"讬 诪驻谞讬 诪讛 讗砖讬专讛 讜讻讜' 讜讻诇 砖讬砖 讘讜 转驻讬住转 讬讚讬 讗讚诐 讗住讜专 讘讗 诇讗转讜讬讬 讗讬诇谉 砖谞讟注讜 讜诇讘住讜祝 注讘讚讜:


讚"讛 讜专讘讬 讬讜住讬 讛讙诇讬诇讬 住讘专 爪讬驻讜讬 讛专 诪讜转专 讜讻讜' 讜讬"诇 讚砖讗谞讬 讛讻讗 讚拽专讗 讚讗讬讬转讬 转"拽 讚诇讗 转讞诪讜讚 诪砖转诪注 砖驻讬专 诇讗住讜专 爪讬驻讜讬 讛专. 讚讘专讬 讛转讜住' 驻砖讜讟讬诐 讚讻讜谞转谉 诇讜诪专 讚讛讗 讚讗诪专讬谞谉 讘讻诇 讚讜讻转讗 转谞讗 讘转专讗 诇讟驻讜讬讬 讗转讗 讛讬讬谞讜 讘讻诇 诪拽讜诐 讚驻专讻讬谞谉 讛讬讬谞讜 转"拽 讜诪爪讟专讬讱 诇砖谞讜讬讬 讚讛讗 讗讬讻讗 讘讬谞讬讬讛讜 讜讗讬谞讜 诪驻讜专砖 讘砖讜诐 讗讞讚 诪讛诐 讗讝 讗诪专讬' 诪住转诪讗 讚转谞讗 讘转专讗 诇讟驻讜讬讬 讗转讗 讗讘诇 讛讻讗 诪驻讜专砖 讘讚讘专讬 讛转"拽 讚住"诇 讚爪讬驻讜讬 讛专 讗住讜专 讚诪讚诪讬讬转讬 诇讚讘专讬讜 拽专讗 讚诇讗 转讞诪讜讚 讚讗讬讬专讬 讘爪讬驻讜讬 注讘讜讚转 讻讜讻讘讬诐 诪讻诇诇 讚诪讬讬转讬 诪讬谞讬讛 专讗讬讛 诇爪讬驻讜讬 讛专 讚谞诪讬 讗住讜专 讗"讻 专"讬 讛讙诇讬诇讬 讚讗转讬 诇讗驻诇讜讙讬 注诇讬讛 诇驻讬 砖谞讜讬讗 讝讛 讘爪讬驻讜讬 讛专 注"讻 爪专讬讻讬谉 讗谞讜 诇讜诪专 讚住"诇 讚爪讬驻讜讬 讛专 诪讜转专 讗诇讗 砖讬砖 诇讚拽讚拽 诇诪讛 讗爪讟专讬讻讜 讛转讜住' 诇讜诪专 讚砖讗谞讬 讛讻讗 讚拽专讗 讚讗讬讬转讬 讜讻讜' 讛讗 诪讘讜讗专 讘讛讚讬讗 讘讚讘专讬 转"拽 讚住"诇 讚爪讬驻讜讬 讛专 讗住讜专 讚讛讗 拽转谞讬 讘讛讚讬讗 讜诪讛 砖注诇讬讛谉 讗住讜专 讜讬"诇 诪砖讜诐 讚讛讗 讚拽转谞讬 讜诪讛 砖注诇讬讛诐 讗住讜专 讛讬讛 讗驻砖专 诇驻专砖 讘砖讜诐 注谞讬谉 讗讞专 讻讙讜谉 讘爪诇诐 讗讜 驻住诇 讛注讜诪讚 注诇 讛讛专 讗讜 讘砖讜诐 注谞讬谉 讗讞专 讗讘诇 诇讗 讘爪讬驻讜讬 讗注"讙 讚驻砖讜讟讜 讛讜讗 讚讗讬讬专讬 讘爪讬驻讜讬 讛专 诪"诪 讛讬讛 讗驻砖专 诇驻专砖 讘讚讜讞拽 讘砖讜诐 注谞讬谉 讗讞专 讜讗讬谞讜 诪砖转诪注 诪讬谞讬讛 砖驻讬专 讻讜诇讬 讛讗讬 讗讘诇 诪讚诪讬讬转讬 拽专讗 专诇讗 转讞诪讜讚 讻住祝 讜讝讛讘 注诇讬讛诐 诪砖转诪注 砖驻讬专 讚转"拽 住"诇 讚爪讬驻讜讬 讛专 讗住讜专 讜讛讬讬谞讜 诪讛 砖讻转讘讜 讛转讜住' 讚拽专讗 讚讗讬讬转讬 讜讻讜' 诪砖转诪注 砖驻讬专 诇讗住讜专 爪驻讜讬 讛专 专"诇 诪讚诪讬讬转讬 转"拽 讛讗讬 拽专讗 诪砖转诪注 砖驻讬专 讚住"诇 诇转"拽 讚爪讬驻讜讬 讛专 讗住讜专 讜讗讬讬转讬 诇讬讛 诇拽专讗 诇讗住讜专 爪讬驻讜讬 讛专 讜拽"诇:





专砖"砖

专砖"讬 讚"讛 专讬讛"讙 (讘住讜驻讜). 讚讻转讬讘 讜讗砖讬专讬讛诐 转讙讚注讜谉. 讘讚讬讜拽 讛讘讬讗 讛讗讬 拽专讗 讚转讙讚注讜谉 讜诇讗 讚转砖专驻讜谉 砖讛讘讬讗 讘讚专"注 诪砖讜诐 讚诇专"砖 讘讙诪' 讛讜住讬祝 专讬讛"讙 讗讬诇谉 砖谞讟注讜 讜诇讘住讜祝 注讘讚讜 讜讝讛 讬诇讬祝 诪谉 讚转讙讚注讜谉 讻讚讗讬转讗 讘讙诪专讗 诇专讬讘"讬. 讗讘诇 诪讛 砖砖讬谞讛 诇讛讘讬讗 讘讚专"注 拽专讗 讚转砖专驻讜谉 诇"讬 讻讜讜谞转讜 注讬' 讘转讜住' 住讚"讛 转"拽 讜诇拽诪谉 专"讚 诪"讜:



专砖"讬 讚"讛 讗专"注. 讜诪讬注讜讟讗 讚讛专讬诐 讻讜' 诪诪注讟讬谞谉 诪诪砖诪注讜转讗 讻讜'. 讜诇拽诪谉 注"讘 讘讚"讛 诇讻讚专"注 诇讗 讻转讘 讻谉:



转讚"讛 讗诇讛讬讛诐. 讜注讜讚 拽砖讛 讻讜' 讚讗驻讬' 讻讬 讛讜讬 专讞讜拽 讻讜' 讛讗 拽讗诪专 讘驻讬专讜砖 讚诇砖诐 讛专 讻讜'. 讻爪"诇:



转讚"讛 转"拽. 讛"谞 讻讜' 讗注"讙 讚讗讬讻讗 讞讚讗 诇讟讬讘讜转讗 砖讛诐 诪讞讜讘专讬诐. 讻爪"诇:



转讚"讛 讜专讬讛"讙. 讜讗"转 讻讜' 转谞讗 讘转专讗 诇讟驻讜讬讬 讗转讬. 讜诇注讚"谞 讚讛讻讗 专讬讛"讙 讛转讬专讗 拽讗诪专 讜讬"诇 讗讚专讘讛 讚诇讟驻讜讬讬 讘讛转讬专讗 拽讗转讬:





驻转讞 注讬谞讬诐

诪砖谞讛 讻诇 诪拽讜诐 砖讗转讛 诪讜爪讗 讛专 讙讘讜讛 讜讻讜'. 讻转讘讜 讛转讜住驻讜转 讘讬专讜砖诇诪讬 驻专讬讱 诪讘讬转 讛讘讞讬专讛 讜诪住讬拽 注诇 驻讬 谞讘讬讗 讜讻讜' 讜注讬讬谉 诪"砖 讗谞讬 讘注谞讬讬 讘住驻专讬 讛拽讟谉 专讗砖 讚讜讚 驻专砖转 讜讬爪讗 讜驻专砖转 专讗讛 讗谞讻讬 讘住"讚:





砖注专讬 转讜专转 讘讘诇

(诪讛 住注"讗) 讜讗讞转 诪讞诇讜拽转 讚专"砖 讜专讘谞谉.鈥斪ぷ�' 讛专"谞 讚专"砖 住讘专 讚诇讗 诪讬拽专讬 讗砖讬专讛 讗讗"讻 讛讬讗 谞注讘讚转, 讗讘诇 讗诐 讗讬谞讛 谞注讘讚转 讘注爪诪讛 讗诇讗 砖注讜讘讚讬诐 注"讝 砖转讞转讬讛 讛专讬 讛讗讬诇谉 诪讜转专 (注"砖). 讜谞专讗讛 砖讚讜拽讗 讘讗讬诇谉 诪转讬专 专"砖, 诪驻谞讬 砖讛讜讗 诪砖专讬砖 讘讗专抓; 讗讘诇 讘讬转 砖讛讻谞讬住讜 诇转讜讻讜 注"讝, 讜讻谉 讚讬诪讜住 砖讛注诪讬讚讜 注诇讬讜 注"讝-讗祝 专"砖 诪讜讚讛, 砖讛诐 谞讗住专讬诐 讻诇 讝诪谉 砖讬砖 讘讛诐 注"讝, 讜诇驻讬讻讱 讗讬谉 专"砖 讞讜诇拽 讗诇讗 讘讗砖专讛 讘诇讘讚.


(砖诐) 讗诪专 讗诪讬诪专 讗诪专讜 诇讬 住讘讬 讚驻讜诪讘讚讬转讗.鈥斪⒆�' 诪"砖 讘注讬专讜讘讬谉 驻 注"讗.

